* Índice

[1. Asegurdadora 1](#_Toc133484484)

# Asegurdadora

Crear o modelo ER deste caso:

1. Unha **compañía aseguradora** de tipo sanitario desexa deseñar unha base de datos para informatizar parte da súa **xestión hospitalaria**. Quérese contemplar o seguinte:
2. Os hospitais da súa rede poden ser propios ou concertados. De todos eles gardarase información sobre o código do hospital, o seu nome e o número de camas. Pero se o hospital é propio, tamén interesa coñecer o seu orzamento e mailo tipo de servizo que presta.
3. Unha póliza, que se identifica polo número de póliza, ten varios atributos que en principio non interesa especificar, e que se agrupan baixo o nome de datos da póliza. Unha póliza cobre a varios asegurados, que se identifican por un número correlativo engadido ao número da póliza, e que teñen un nome e unha data de nacemento.
4. Os asegurados cubertos por unha mesma póliza poden ser de diversas categorías. Mentres os asegurados de primeira categoría poden ser ingresados en calquera hospital, os de segunda categoría só poden ser ingresados en hospitais propios. Aínda que as outras categorías non dan dereito a hospitalización, na base de datos gárdanse todos os asegurados sexa cal sexa a súa categoría.
5. Interesa coñecer en que hospitais estiveron ou están ingresados os asegurados e o doutor que prescribiu a hospitalización, e mailas datas de ingreso e alta.
6. Existen áreas xeográficas, identificadas por un código, e con datos sobre a súa superficie e mailo seu número de habitantes. Os hospitais concertados teñen que estar asignados a unha única área que non pode cambiar. Os propios non van asignados a área ningunha.
7. Os médicos, que se identifican por un código, teñen un nome e teléfonos de contacto. Interesa coñecer as áreas ás que está adscrito cada doutor. Tamén existe unha dependencia xerárquica entre os médicos e interesa saber quen é o xefe de cada doutor. Sábese que un médico só ten un único xefe.